

 ประกาศองค์การบริหารส่วนตำบลตาเสา

 **เรื่อง รับสมัครสรรหาและเลือกสรรบุคคลเป็นพนักงานจ้าง**

**...........................................................................**

ด้วยองค์การบริหารส่วนตำบลตาเสา อำเภอห้วยราช จังหวัดบุรีรัมย์ ประสงค์จะดำเนินการรับสมัครสรรหาและเลือกสรรบุคคลเป็นพนักงานจ้างในสังกัดองค์การบริหารส่วนตำบลตาเสา

 อาศัยอำนาจตามในมาตรา 15 ประกอบกับมาตรา ๒5 วรรคท้ายแห่งพระบัญญัติระเบียบบริหารงานบุคคลท้องถิ่น พ.ศ.๒๕4๒ และ ข้อ 4 ข้อ 18 และข้อ 19 แห่งประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์เกี่ยวกับพนักงานจ้าง ลงวันที่ 14 ตุลาคม 2547 และ ประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์เกี่ยวกับพนักงานจ้าง (ฉบับที่ ๓) ลงวันที่ ๑๙ สิงหาคม ๒๕๕๗ จึงประกาศรับสมัครสรรหาเลือกสรรบุคคลเพื่อบรรจุและแต่งตั้งเป็นพนักงานจ้างขององค์การบริหารส่วนตำบลตาเสา โดยมีรายละเอียด ดังต่อไปนี้

 **1. ตำแหน่งที่จะรับสมัคร**

 พนักงานจ้างตามภารกิจ ตำแหน่งสำหรับผู้มีคุณวุฒิ

1) ตำแหน่ง ผู้ช่วยเจ้าพนักงานประปา จำนวน ๑ อัตรา

2) ตำแหน่ง ผู้ช่วยนายช่างโยธา จำนวน 1 อัตรา

 **๒. คุณสมบัติผู้มีสิทธิสมัคร**

**คุณสมบัติทั่วไป**

 ผู้สมัครต้องมีคุณสมบัติทั่วไป และไม่มีลักษณะต้องห้าม ตามข้อ 4 ของประกาศคณะกรรมการพนักงานส่วนตำบลจังหวัดบุรีรัมย์ เรื่อง หลักเกณฑ์เกี่ยวกับพนักงานจ้าง ลงวันที่ 14 ตุลาคม 2547 ดังนี้

 2.1 มีสัญชาติไทย

 2.2 มีอายุไม่ต่ำกว่าสิบแปดปี และไม่เกิน 60 ปี

 2.3 ไม่เป็นบุคคลล้มละลาย

 2.4 ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือน ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

 2.5 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

 2.6 ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

/2.7 ไม่เป็น...

-2-

 2.7 ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 2.8 ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

 2.9 ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

 **คุณสมบัติเฉพาะสำหรับตำแหน่ง**

 คุณสมบัติเฉพาะสำหรับตำแหน่งของพนักงานจ้างให้เป็นไปตามเอกสารแนบท้ายประกาศนี้

 **3. วัน เวลา และสถานที่รับสมัครสอบ**

 ให้ผู้ประสงค์จะสมัครขอและยื่นในสมัครพร้อมหลักฐานด้วยตนเองได้ที่ ฝ่ายบริหารงานบุคคล สำนักปลัด องค์การบริหารส่วนตำบลตาเสา อำเภอห้วยราช จังหวัดบุรีรัมย์ ตั้งแต่วันที่ 7 กุมภาพันธ์ 2561 ถึงวันที่ 15 กุมภาพันธ์ 2561 ในวันและเวลาราชการ

 **4. เอกสารและหลักฐานที่ใช้ในการสมัคร**

 ให้ผู้ประสงค์จะสมัครจะต้องยื่นใบสมัครด้วนตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและสำเนารับรองถูกต้อง มายื่นในวันสมัคร ดังต่อไปนี้

 ๔.๑ รูปถ่ายหน้าตรง ไม่สวมหมวก และไม่สวมแว่นตาดำ ขนาด ๑ นิ้ว (ถ่ายครั้งเดียวไม่เกิน ๖ เดือน) จำนวน ๓ รูป

 ๔.๒ สำเนาทะเบียนบ้าน จำนวน ๑ ฉบับ

 ๔.๓ สำเนาบัตรประจำตัวประชาชน จำนวน ๑ ฉบับ

 ๔.๔ สำเนาวุฒิการศึกษาตรงตามคุณสมบัติเฉพาะตำแหน่ง สำหรับตำแหน่งที่ไม่ระบุวุฒิการศึกษาจะต้องมีสำเนาวุฒิการศึกษามายื่นด้วย จำนวน ๑ ฉบับ พร้อมรับรองสำเนา

 ๔.๕ ใบรับรองแพทย์ที่แสดงว่าไม่เป็นโรคต้องห้ามตามที่กำหนด ออกให้ไม่เกิน ๑ เดือน

จำนวน ๑ ฉบับ

๔.๖ สำเนาหลักฐานเกี่ยวกับการเกณฑ์ทหาร(เฉพาะผู้สมัครเพศชาย) จำนวน ๑ ฉบับ

๔.๗ สำเนาหลักฐานอื่น เช่น ทะเบียนสมรส ใบเปลี่ยนชื่อตัว – ชื่อสกุล คำนำหน้านาม ทะเบียนหย่า(ถ้ามี)

 **๕. ค่าธรรมเนียมการสมัคร**

 ผู้สมัครต้องเสียค่าธรรมเนียมการสมัครในอัตรา ๑๐๐ บาท (ค่าธรรมเนียมสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้าสอบ)

/6. การประกาศ...

-3-

 **๖. การประกาศรายชื่อผู้มีสิทธิเข้ารับการเลือกสรร**

 องค์การบริหารส่วนตำบลตาเสา จะดำเนินการประกาศรายชื่อผู้มีสิทธิเข้ารับการสรรหาและเลือกสรร ในวันที่ 16 กุมภาพันธ์ 2561 ณ ที่ทำการองค์การบริหารส่วนตำบลตาเสา อำเภอห้วยราช จังหวัดบุรีรัมย์ และให้เป็นหน้าที่ของผู้สมัครต้องไปตรวจดูรายชื่อ วัน เวลาและสถานที่เลือกสรรเอง

**7. วัน เวลา และสถานที่ในการเลือกสรร**

 องค์การบริหารส่วนตำบลตาเสา จะดำเนินการเลือกสรรพนักงานจ้างในวันที่ 19 กุมภาพันธ์ 2561 ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลตาเสา

**8. หลักเกณฑ์และวิธีการเลือกสรร**

ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการรับสมัครแนบท้ายประกาศ

 **9. เกณฑ์การตัดสิน**

ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้

 **10. การประกาศรายชื่อและการขึ้นบัญชีรายชื่อผู้ผ่านการเลือกสรร**

 องค์การบริหารส่วนตำบลตาเสา จะประกาศรายชื่อผู้ผ่านการสรรหาและเลือกสรรในวันที่ 20 กุมภาพันธ์ ๒๕61 ณ ที่ทำการองค์การบริหารส่วนตำบลตาเสา หรือติดต่อสอบถามได้ที่ฝ่ายบริหารงานบุคคล สำนักปลัด

องค์การบริหารส่วนตำบลตาเสา โทร 0 4466 6490 โดยจะเรียงลำดับจาก ผู้ที่ได้รับคะแนนสูงสุดลงมาตามลำดับ

 **11. การขึ้นบัญชีรายชื่อผู้ผ่านการเลือกสรร**

 ๑1.๑ การขึ้นบัญชีรายชื่อผู้ผ่านการเลือกสรร จะเรียงลำดับที่จากผู้ผ่านการเลือกสรรที่ได้คะแนนสูงสุด ลงมาตามลำดับ ถ้าคะแนนเท่ากันให้ผู้ที่ได้รับหมายเลขประจำตัวผู้มาสมัครก่อนเป็นผู้อยู่ในลำดับที่สูงกว่า

 ๑1.๒ บัญชีรายชื่อผู้ผ่านการเลือกสรร กำหนดให้บัญชีมีอายุใช้ได้ไม่เกิน ๑ ปี นับจากวันประกาศรายชื่อผู้ผ่านการเลือกสรร ทั้งนี้ หากองค์การบริหารส่วนตำบลตาเสา มีการสรรหา และเลือกสรรในตำแหน่งเดียวกันอีก และได้ขึ้นบัญชีผู้ผ่านการเลือกสรรครั้งใหม่บัญชีผู้ผ่านการเลือกสรรครั้งก่อน ในตำแหน่งเดียวกันถือว่ายกเลิก

 **12. การบรรจุและแต่งตั้ง**

 ผู้ผ่านการเลือกสรรในแต่ละตำแหน่ง จะได้รับการแต่งตั้งเป็นพนักงานจ้างขององค์การบริหารส่วนตำบลตามลำดับที่ในบัญชีผู้ผ่านการสรรหาและเลือกสรร โดยจะดำเนินการจ้างก็ต่อเมื่อ คณะกรรมการพนักงานส่วนตำบลจังหวัดบุรีรัมย์ ให้ความเห็นชอบ

/อนึ่ง สำหรับ...

- 4 -

 อนึ่ง สำหรับการสรรหาและเลือกสรรพนักงานจ้างครั้งนี้ ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครและหากภายหลังปรากฏว่าผู้เข้ารับการสรรหาและเลือกสรรรายใดมีคุณสมบัติดังกล่าวไม่ครบถ้วนหรือไม่ถูกต้อง องค์การบริหารส่วนตำบลตาเสา ขอสงวนสิทธิ์ในการเลือกสรรและทำสัญญาจ้าง และจะยกเลิกสัญญาจ้างในกรณีที่ได้ทำสัญญาจ้างแล้ว

 จึงประกาศให้ทราบโดยทั่วกัน

ประกาศ ณ วันที่ 30 เดือน มกราคม พ.ศ.๒๕61



 (นายแดง อนันรัมย์)

 นายกองค์การบริหารส่วนตำบลตาเสา

**ภาคผนวก ก.**

**บัญชีรายละเอียดเกี่ยวกับตำแหน่งพนักงานจ้าง**

**แนบท้ายประกาศองค์การบริหารส่วนตำบลตาเสา**

**เรื่อง รับสมัครสรรหาและเลือกสรรบุคคลเป็นพนักงานจ้าง ลงวันที่ 30 มกราคม 2561**

\_\_\_\_\_\_\_\_\_\_\_\_\_

**1.ตำแหน่งผู้ช่วยเจ้าพนักงานประปา จำนวน 1 อัตรา**

**คุณสมบัติเฉพาะสำหรับตำแหน่ง**

 ๑) ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรมไฟฟ้า เทคนิควิศวกรรมโยธา ช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้าหรือสาขาวิชา หรือทางอื่นที่ ก.จ., ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ หรือ

 ๒) ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ ในสาขาวิชาหรือทางเทคนิควิศวกรรมไฟฟ้า เทคนิควิศวกรรมโยธา ช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้า หรือสาขาวิชาหรือทางอื่นที่ ก.จ., ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

หน้าที่และความรับผิดชอบ

##  ปฏิบัติงานขั้นต้นเกี่ยวกับงานด้านประปา ภายใต้การกำกับตรวจสอบโดยทั่วไป หรือตามคำสั่ง หรือแบบหรือแนวทางปฏิบัติที่มีอยู่กว้าง ๆ และปฏิบัติหน้าที่อื่นตามที่ได้รับมอบหมาย

# ลักษณะงานที่ปฏิบัติ

 เป็นเจ้าหน้าที่ขั้นต้นปฏิบัติงานเกี่ยวกับการผลิต การติดตั้ง การจำหน่ายน้ำประปา รวมทั้งการจัดเตรียมน้ำสะอาดบริหารประชาชน และน้ำสำรองเพื่อการดับเพลิง และการดำเนินการต่าง ๆ ในยามที่จำเป็น ตลอดจนควบคุมงบประมาณงานได้ รายจ่าย พัสดุและทรัพย์สินต่าง ๆ การวางแผนการซ่อมแซม การบำรุงรักษา การแก้ไขปัญหา และข้อบกพร่องต่าง ๆ ของการประปา และปฏิบัติหน้าที่อื่นที่เกี่ยวข้อง

**ระยะเวลาการจ้าง**  ระยะเวลาการจ้างไม่เกิน 4 ปี

**อัตราค่าตอบแทน**

-วุฒิ ปวท. อัตราค่าตอบแทนเดือนละ 10,840 บาท

-วุฒิ ปวส. อัตราค่าตอบแทนเดือนละ 11,500 บาท

/2.ตำแหน่ง....

- ๒ -

**๒.ตำแหน่งผู้ช่วยนายช่างโยธา จำนวน ๑ อัตรา**

**คุณสมบัติเฉพาะสำหรับตำแหน่ง**

 1) ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิคสถาปัตยกรรม โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา หรือในสาขาวิชาหรือทางอื่นที่ ก.จ., ก.ท.และ ก.อบต.กำหนดว่าใช้เป็นคุณสมบุติเฉพาะสำหรับตำแหน่งนี้ได้

 2) ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิคสถาปัตยกรรม โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา หรือสาขาวิชาหรือทางอื่นที่ ก.จ., ก.ท. หรือ อ.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้

## **หน้าที่และความรับผิดชอบ**

 ปฏิบัติงานขั้นต้นเกี่ยวกับงานทางช่างโยธา ซึ่งได้แก่งานช่างสำรวจ งานช่างรังวัด งานช่างเขียนแบบ และงานช่างก่อสร้าง ซึ่งมีลักษณะงานที่ปฏิบัติค่อนข้างยาก เกี่ยวกับการออกแบบด้านช่างโยธา การคำนวณและด้านช่างโยธา การควบคุม การก่อสร้างด้านช่างโยธา การวางโครงการก่อสร้างในงานด้านช่างโยธา การให้คำปรึกษาแนะนำ หรือตรวจสอบที่เกี่ยวกับงานด้านช่างโยธา และปฏิบัติหน้าที่อื่นที่ได้รับมอบหมาย

## **ลักษณะงานที่ปฏิบัติ**

 เป็นเจ้าหน้าที่ขั้นต้นปฏิบัติงานเกี่ยวกับงานด้านช่างโยธา ตามแนวทาง แบบอย่าง ขั้นตอน และวิธีการที่ชัดเจน ภายใต้การกำกับ แนะนำตรวจสอบและปฏิบัติงานอื่นตามที่ได้รับมอบหมาย โดยการสำรวจ ออกแบบ เขียนแบบ ก่อสร้าง บำรุงรักษา โครงการก่อสร้างต่าง ๆ ให้ตรงตามหลักวิชาช่าง ความต้องการของหน่วยงาน และงบประมาณที่ได้รับ การตรวจสอบ แก้ไข และกำหนดรายละเอียดของงานให้ตรงกับรูปแบบและรายการ ถอบแบบ เพื่อสำรวจปริมาณวัสดุที่ใช้ตามหลักวิชาช่าง เพื่อประมาณราคาค่าก่อสร้าง ควบคุมงานก่อสร้าง งานปรับปรุง และซ่อมแซม หรือตรวจการจ้างตามที่ได้รับมอบหมาย รวบรวมและจัดเก็บข้อมูลเพื่อการศึกษา วิเคราะห์ วิจัยในงานด้านช่าง ให้คำแนะนำ ประสานงานในระดับกลุ่ม ประชาสัมพันธ์ อำนวยความสะดวกให้กับประชาชน

**ระยะเวลาการจ้าง** ระยะเวลาการจ้างไม่เกิน 4 ปี

**อัตราค่าตอบแทน**

-วุฒิ ปวท. อัตราค่าตอบแทนเดือนละ 10,840 บาท

-วุฒิ ปวส. อัตราค่าตอบแทนเดือนละ 11,500 บาท

**ภาคผนวก ข.**

**หลักเกณฑ์การสรรหาและเลือกสรรบุคคลเป็นพนักงานจ้าง**

**แนบท้ายประกาศองค์การบริหารส่วนตำบลตาเสา**

**เรื่อง รับสมัครสรรหาและเลือกสรรบุคคลเป็นพนักงานจ้าง ลงวันที่ 30 มกราคม 2561**

|  |  |  |
| --- | --- | --- |
| สมรรถนะ | คะแนนเต็ม | วิธีการประเมิน |
| **๑. ความรู้ (ภาค ก.)** (ความรู้ในหลักวิชาการที่เกี่ยวกับงานในหน้าที่ของตำแหน่งที่จะจ้าง)๑.๑ ความรู้ความสามารถทั่วไป๑.๒ ความรู้เกี่ยวกับองค์กรปกครองส่วนท้องถิ่น**๒. ความสามารถหรือทักษะเฉพาะ (ภาค ข.)**(ความสามารถหรือทักษะเฉพาะสำหรับงานที่จะจ้าง)๒.๑ มีความรู้ความเข้าใจในวิชาการศึกษาอย่างเหมาะสม๒.๒ มีความสามารถในการศึกษาหาข้อมูล วิเคราะห์ปัญหา และสรุปเหตุผล**๓. คุณสมบัติส่วนบุคคล (ภาค ค.)** ๓.๑ กิริยามารยาท บุคลิกภาพท่วงทีวาจา ๓.๒ ความคิดริเริ่มและปฏิภาณไหวพริบ ๓.๓ มนุษยสัมพันธ์ ๓.๔ ทัศนคติ แรงจูงใจ | 100100100 | โดยวิธีสอบข้อเขียนโดยวิธีสอบข้อเขียนโดยวิธีสอบสัมภาษณ์ |
| **รวม** | 300 |  |